EkBass/fiwiki-20250220-pages-articles huggingface dataset:
Suoniemen rautatieasema

Suoniemen rautatieasema (lyh. Snm) on nykyisin junakohtauspaikkana toimiva rautatieliikennepaikka Tampere–Pori-radalla Nokian kaupungissa entisen Suoniemen kunnan alueella. Suoniemen rautatieasema on yksi Porin radan alkuperäisistä liikennepaikoista. Se avattiin laiturivaihteena silloisen Suoniemen kunnan luoteiskulmalle Urmian kylään junaliikenteen alkaessa vuonna 1895. Paikalle johti kylätie Karkun ja Nokian väliseltä maantieltä Mouhijärven puolelta ja Suoniemen kirkko sijaitsi vastapäätä liikennepaikkaa Kuloveden etelärannalla. Paikalla oli aluksi vain odotussuoja, kunnes vuonna 1904 valmistuivat Bruno Granholmin suunnittelema Platformskjul I -tyyppinen laiturirakennus ja tavarasuoja. Samalla rakennettiin sivuraide. Alkuperäinen liikennepaikkarakennus korvattiin Thure Hellströmin suunnittelemalla uudella asemarakennuksella vuonna 1937.Iltanen 2010, s. 121. Suoniemen rautatieaseman sijainti oli varsin syrjäinen ja se palveli käytännössä vain vähäistä kyläasutusta. Paikalta oli usean kilometrin päässä sijaitsevaan Suoniemen kunnan keskustaajamaan Siuroon vain ratayhteys. Suoniemen kunnan pohjois- ja eteläosien välillä ei ollut Kuloveden yli lainkaan maaliikenneyhteyttä. Suoniemen asema muutettiin miehittämättömäksi liikennepaikaksi vuonna 1970 ja seisakkeeksi tavaraliikenteen loppuessa vuonna 1973. Henkilöliikenne lopetettiin ja liikennepaikka lakkautettiin vuonna 1989. Myös asemarakennus on sittemmin purettu. Suoniemi-niminen junakohtauspaikka otettiin käyttöön noin 400 metrin päässä suljetulta asemalta vuonna 1999. Suoniemen kunta lakkautettiin ja liitettiin Nokian kaupunkiin vuoden 1973 alussa. Suoniemen aseman läheisyydessä sijaitsivat Myrrän ja Aatamin seisakkeet, edellinen kilometrin päässä asemalta Tampereen suuntaan, jälkimmäinen saman verran Porin suuntaan.Iltanen 2010, s. 116. ==Lähteet== * Jussi Iltanen: Radan varrella: Suomen rautatieliikennepaikat (2. painos), s. 121. Helsinki: Karttakeskus, 2010. ISBN 978-952-593-214-3. ===Viitteet=== Luokka:Nokian rautatieliikennepaikat Luokka:Pirkanmaan lakkautetut rautatieliikennepaikat Rautatieasema Luokka:Bruno Granholmin suunnittelemat rakennukset Luokka:Suomen 1890-luvulla rakennetut rautatieliikennepaikat
Propionyylikloridi

Propionyylikloridi eli propanoyylikloridi (C3H5ClO) on happoklorideihin kuuluva orgaaninen yhdiste ja propaanihapon johdannainen. Yhdistettä käytetään orgaanisissa synteeseissä. ==Ominaisuudet== Huoneenlämpötilassa propionyylikloridi on väritöntä nestettä ja sillä on erittäin voimakas pistävä haju. Yhdiste liukenee orgaanisiin liuottimiin kuten dietyylieetteriin. Propionyylikloridi reagoi hyvin kiivaasti veden kanssa hydrolysoituen propaanihapoksi. Yhdiste reagoi voimakkaasti myös alkoholien kanssa propionaattiestereiksi ja amiinien kanssa propanamidijohdannaisiksi. Kuumennettaessa yhdistettä propaanihapon kanssa muodostuu propaanihappoanhydridiä.Ulf-Rainer Samel, Walter Kohler, Armin Otto Gamer, Ullrich Keuser, Shang-Tian Yang, Ying Jin, Meng Lin & Zhongqiang Wang: Propionic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2014. Viitattu 2.9.2015 Kuumennettaessa propionyylikloridia emästen kuten di-isopropyylietyyliamiinin kanssa muodostuu metyyliketeeniä. ==Valmistus ja käyttö== Propionyylikloridia voidaan valmistaa propaanihaposta klooraamalla sitä, tionyylikloridin, fosgeenin tai fosforipentakloridin avulla. Käytettäessä klooraavana reagenssina kahta ensin mainittua on prosessissa lisäksi katalyytteinä dialkyyliformamideja. Muodostuva tuote puhdistetaan tislaamalla. Propionyylikloridia käytetään sen suuren reaktiivisuuden vuoksi propionaattiestereiden ja propionamidien valmistamiseen. Lisäksi siitä voidaan valmistaa 2-klooripropionyylikloridia, propaanihappoanhydridiä ja yhdiste reagoi aromaattisten yhdisteiden kanssa Friedel–Crafts-asyloinnilla: esimerkiksi reaktiossa bentseenin kanssa muodostuu propiofenonia.Yng-Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001. Viitattu 2.9.2015 ==Lähteet== Luokka:Happokloridit
Matt Targett

Matt Targett voi viitata seuraaviin henkilöihin: *Matt Targett (s. 1995), brittiläinen jalkapalloilija *Matt Targett (s. 1985), australialainen uimari.
RN Etna (1885)

RN Etna () oli Italian kuninkaallisen laivaston vuonna 1885 vesillelaskettu Etna-luokan panssarikansiristeilijä. == Valmistus == Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta, jossa köli laskettiin 19. tammikuuta 1884. Alus laskettiin vesille 26. syyskuuta 1885 ja liitettiin laivastoon 2. joulukuuta 1887.Gardiner, Robert 1860-1905 s. 348 == Palvelus == Vuonna 1900 aluksen aseistukseksi muutettiin kaksi kymmenen tuuman 30 pituuskaliiperin, kuusi kuuden tuuman 32 pituuskaliiperin, yksi 75 millimetrin, viisi 57 millimetrin 40 pituuskaliiperin, viisi 37 millimetrin 20 pituuskaliiperin ja yksi 37 millimetrin revolveritykki. Näiden lisäksi alukselle asennettiin kaksi konekivääriä ja neljä neljäntoista tuuman torpedoputkea. Vuonna 1907 aluksen aseistusta modernisoitiin asentamalla neljä kuuden tuuman 40 pituuskaliiperin, kaksi 4,7 tuuman 40 pituuskaliiperin, kaksi 47 millimetrin 40 pituuskaliiperin, kaksi 37 millimetrin 20 pituuskaliiperin tykkiä, joita täydensi kaksi neljäntoista tuuman torpedoputkea. Alus siirrettiin 1907 koululaivaksi, missä tehtävässä se oli aina syyskuuhun 1914. Ensimmäisessä maailmansodassa alus oli satamaan sijoitettuna esikuntalaivana ja myöhemmin sataman suojausaluksena ja lopulta varastolaivana sekä Tarantoon sijoitetun laivasto-osaston esikuntana. Alus myytiin romutettavaksi 15. toukokuuta 1921. ==Lähteet== * * === Viitteet === Luokka:Etna-luokan risteilijät (1885) Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Omar Fraile

Omar Fraile Matarranz (s. 17. heinäkuuta 1990 Baracaldo, Baskimaa) on espanjalainen maantiepyöräilijä. Hän aloitti ammattilaisuransa Caja Rural - Seguros RGA -tallissa 2013–2015, edusti Dimension Data -joukkuetta 2016–2017, Astanaa 2018–2021 ja vuodesta 2022 alkaen Ineos Grenadiersiä. Hän voitti mäkikirikilpailun Espanjan ympäriajossa 2015 ja 2016. Italian ympäriajossa 2017 hän voitti mäkisessä maastossa ajetun 11. etapin. Hän voitti 14. etapin Ranskan ympäriajossa 2018 sekä maantieajon Espanjan-mestaruuden 2021. == Saavutuksia == Lähteet: Cycligbase, Cycling Archives, Pro Cycling Stats ;2015 :Baskimaan ympäriajo, mäkikirikilpailun voitto :Giro dell'Appennino, voitto :Dunkerquen neljän päivän ajo, 4. etapin voitto :Espanjan ympäriajo :: Mäkikirikilpailun voitto, johdossa etappien 3–21 jälkeen ;2016 :Vuelta a Burgos, mäkikirikilpailun voitto :Espanjan ympäriajo, :: Mäkikirikilpailun voitto, johdossa etappien 10 ja 20–21 jälkeen ;2017 :Tour de Yorkshire, kokonaiskilpailussa toinen :Italian ympäriajo, mäkikirikilpailussa kolmas, 11. etapin voitto :Espanjan ympäriajo, 12. etapilla toinen ;2018 :Baskimaan ympäriajo, 5. etapin voitto :Tour de Romandie, 1. etapin voitto :Ranskan ympäriajo, 14. etapin voitto ;2020 :Vuelta a Murcia, mäkikirikilpailun voitto :Espanjan ympäriajo, 7. etapilla toinen ;2021 :Maantieajon Espanjan-mestaruus ;2022 :Britannian ympäriajo, kokonaiskilpailussa kolmas ;2023 :Vuelta a Andalucia, 5. etapin voitto == Lähteet == Luokka:Espanjalaiset maantiepyöräilijät Luokka:Vuonna 1990 syntyneet Luokka:Elävät henkilöt
RN Stromboli (1886)

RN Stromboli () oli Italian kuninkaallisen laivaston vuonna 1886 vesillelaskettu Etna-luokan panssarikansiristeilijä. == Valmistus == Carlo Vignan suunnittelema alus tilattiin Venetsian laivastontelakalta, jossa köli laskettiin 31. elokuuta 1884. Alus laskettiin vesille 4. helmikuuta 1886 ja liitettiin laivastoon 20. maaliskuuta 1888.Gardiner, Robert 1860-1905 s. 348 == Palvelus == Alus myytiin romutettavaksi vuonna 1911. ==Lähteet== * * === Viitteet === Luokka:Etna-luokan risteilijät (1885)
RN Vesuvio (1886)

RN Vesuvio () oli Italian kuninkaallisen laivaston vuonna 1886 vesillelaskettu Etna-luokan panssarikansiristeilijä. == Valmistus == Alus tilattiin Livornosta Cantiere navale fratelli Orlandolta, missä köli laskettiin 10. heinäkuuta 1884. Alus laskettiin vesille 21. maaliskuuta 1886 ja se liitettiin laivastoon 16. maaliskuuta 1888.Gardiner, Robert 1860-1905 s. 348 == Palvelus == Alus myytiin romutettavaksi vuonna 1915. ==Lähteet== * * === Viitteet === Luokka:Etna-luokan risteilijät (1885) Luokka:Cantiere navale fratelli Orlando
RN Ettore Fieramosca

RN Ettore Fieramosca () oli Italian kuninkaallisen laivaston vuonna 1888 vesillelaskettu Etna-luokan panssarikansiristeilijä. == Valmistus == Carlo Vignan suunnittelema alus tilattiin Livornosta Cantiere navale fratelli Orlandolta, missä köli laskettiin 31. joulukuuta 1885. Alus laskettiin vesille 30. elokuuta 1888 ja liitettiin laivastoon 16. marraskuuta 1889.Gardiner, Robert 1860-1905 s. 348 == Palvelus == Alus myytiin romutettavaksi 15. heinäkuuta 1909. ==Lähteet== * * === Viitteet === Luokka:Etna-luokan risteilijät (1885) Luokka:Cantiere navale fratelli Orlando
RN Vettor Pisani (1896)

RN Vettor Pisani () oli Italian kuninkaallisen laivaston vuonna 1898 palvelukseen otettu Vettor Pisani -luokan panssariristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 1. helmikuuta 1892. Alus laskettiin vesille 23. syyskuuta 1896 ja liitettiin laivastoon 1. toukokuuta 1898.Gardiner, Robert 1860-1905 s. 350 == Palvelus == Alus myytiin romutettavaksi 12. kesäkuuta 1920. ==Lähteet== * * === Viitteet === Luokka:Vettor Pisani -luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN Carlo Alberto

RN Carlo Alberto () oli Italian kuninkaallisen laivaston vuonna 1899 palvelukseen otettu Vettor Pisani -luokan panssariristeilijä. == Valmistus == Alus tilattiin La Spezian laivastontelakalta, missä köli laskettiin 7. joulukuuta 1892. Alus laskettiin vesille 14. elokuuta 1895 ja liitettiin laivastoon 1. huhtikuuta 1899.Gardiner, Robert 1860-1905 s. 350 == Palvelus == Alus myytiin romutettavaksi 2. tammikuuta 1920. ==Lähteet== * * === Viitteet === Luokka:Vettor Pisani -luokan risteilijät Luokka:Italialaiset ensimmäisen maailmansodan risteilijät
RN Pisa

RN Pisa () oli Italian kuninkaallisen laivaston vuonna 1909 palvelukseen otettu Pisa-luokan panssariristeilijä. == Valmistus == Alus tilattiin Livornosta Cantiere navale fratelli Orlandolta, missä köli laskettiin 20. helmikuuta 1905. Alus laskettiin vesille 15. syyskuuta 1907 ja liitettiin laivastoon 1. syyskuuta 1909.Gardiner, Robert 1906-1921 s. 261 == Palvelus == Alus poistettiin alusluettelosta 28. huhtikuuta 1937. ==Lähteet== * === Viitteet === Luokka:Pisa-luokan risteilijät Luokka:Cantiere navale fratelli Orlando Luokka:Italialaiset ensimmäisen maailmansodan risteilijät
RN Amalfi

RN Amalfi () oli Italian kuninkaallisen laivaston vuonna 1909 palvelukseen otettu Pisa-luokan panssariristeilijä. == Valmistus == Alus tilattiin Sestri Ponentesta Cantieri navali Oderolta, missä köli laskettiin 24. heinäkuuta 1905. Alus laskettiin vesille 5. toukokuuta 1908 ja liitettiin laivastoon 1. syyskuuta 1909.Gardiner, Robert 1906-1921 s. 261 == Palvelus == Alus upotettiin 7. heinäkuuta 1915. ==Lähteet== * === Viitteet === Luokka:Pisa- luokan risteilijät Luokka:Cantieri navali Odero Luokka:Italialaiset ensimmäisen maailmansodan risteilijät
Bert-Jan Lindeman

Bert-Jan Lideman (s. 16. kesäkuuta 1989 Emmen) on alankomaalainen maantiepyöräilijä. Lindeman aloitti ammattilaisuransa Vacansoleil-DCM-tallissa harjoittelijana syksyllä 2011, ja edusti tallia kauden 2013 loppuun. Seuraavana vuonna hän kilpaili Rabobankin kehitysryhmässä ja NMV Groningen -joukkueessa. UCI World Tour -tasolla hän on edusti kausilla 2015–2020 Team LottoNL-Jumbo / Team Jumbo-Vismaa ja vuonna 2021 Team Qhubeka Assosia. Kaudesta 2022 alkaen hän on ajanut VolkerWessels Cycling Teamissa. Lindeman voitti La Alpujarraan päättyneen seitsemännen etapin Espanjan ympäriajossa 2015 yhdeksän sekunnin erolla Ilja Koševoihin. == Saavutuksia == Lähteet: Pro Cycling Stats, Cycling Archives ;2010 :Tour de Gironde, 3. etapin voitto ;2012 :Etoile de Bessèges, mäkikirikilpailun voitto :Ronde van Drenthe, voitto ;2014 :Ster van Zwolle, voitto :Tour de Bretagne, kokonaiskilpailun voitto :Tour de L'Ain, kokonaiskilpailun ja 3. etapin voitto ;2015 :Espanjan ympäriajo, 7. etapin voitto == Lähteet == Luokka:Alankomaalaiset maantiepyöräilijät Luokka:Vuonna 1989 syntyneet Luokka:Elävät henkilöt
RN San Giorgio

RN San Giorgio () oli Italian kuninkaallisen laivaston vuonna 1910 palvelukseen otettu San Giorgio -luokan panssariristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 4. heinäkuuta 1905. Alus laskettiin vesille 27. heinäkuuta 1908 ja liitettiin laivastoon 1. heinäkuuta 1910.Gardiner, Robert 1906-1921 s. 261 == Palvelus == Miehistö upotti aluksensa 22. tammikuuta 1941. Alus poistettiin alusluettelosta 18. lokakuuta 1946. ==Lähteet== * === Viitteet === Luokka:San Giorgio -luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN San Marco

RN San Marco () oli Italian kuninkaallisen laivaston vuonna 1911 palvelukseen otettu San Giorgio -luokan panssariristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 2. tammikuuta 1907. Alus laskettiin vesille 20. joulukuuta 1908 ja liitettiin laivastoon 7. helmikuuta 1911.Gardiner, Robert 1906-1921 s. 261 == Palvelus == Alus poistettiin alusluettelosta 27. helmikuuta 1947 ja romutettiin vuonna 1949. ==Lähteet== * === Viitteet === Luokka:San Giorgio -luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Maksim Ramaštšanka

Maksim Jurjevitš Ramaštšanka (, łacinkaksi Maksim Jurjevič Ramaščanka, , ; s. 31. heinäkuuta 1976 Pavlograd, Ukrainan SNT, Neuvostoliitto) on ukrainalaissyntyinen valkovenäläinen jalkapalloilija. Hän edustaa Venäjän jalkapalloliigassa pelaavaa Himkiä ja on pelipaikaltaan keskikenttäpelaaja. Hänen nuorempi veljensä on jalkapalloilija ja valmentaja Miraslau Ramaštšanka. ==Lähteet== * * Luokka:Elävät henkilöt Luokka:Vuonna 1976 syntyneet Luokka:Ukrainalaiset jalkapalloilijat Luokka:Valkovenäläiset jalkapalloilijat
Marrakechin elokuvajuhlat

Marrakechin elokuvajuhlat () on vuosittainen elokuvatapahtuma, joka järjestetään Marrakechin kaupungissa Marokossa. Ensimmäisen kerran nämä elokuvajuhlat järjestettiin vuonna 2001. Jaettavia palkintoja ovat muun muassa Étoile d’or/Grand prix, tuomariston valitsema paras elokuva sekä parhaan mies- ja naisnäyttelijän palkinnot. Parhaana miesnäyttelijänä on palkittu suomalaisista vuonna 2007 Tommi Korpela ja vuonna 2008 Eero Aho. == Lähteet == Luokka:Elokuvajuhlat Elokuvajuhlat Luokka:Marokon elokuva
Lou Tsioropoulos

Louis Charles ”Lou” Tsioropoulos (, 31. elokuuta 1930 Lynn, Massachusetts – 22. elokuuta 2015 Louisville, Kentucky) oli yhdysvaltalais-kreikkalainen koripalloilija. Tsioropoulos voitti Kentuckyn yliopiston joukkueessa NCAA:n mestaruuden vuonna 1951.http://www.sports-reference.com/cbb/seasons/1951.html Vuosina 1956–1959 hän pelasi NBA-joukkue Boston Celticsissä, jossa hän voitti NBA:n mestaruuden vuosina 1957 ja 1959.Basketball-Reference.com Tsioropoulos kuoli hieman ennen 85-vuotissyntymäpäiväänsä Kentuckyn Louisvillessa 22. elokuuta 2015.http://www.nytimes.com/2015/08/28/sports/basketball/lou- tsioropoulos-basketball-champion-dies- at-84.html?hpw&rref;=obituaries&action;=click&pgtype;=Homepage&module;=well- region&region;=bottom-well&WT.nav;=bottom-well&_r=1 == Lähteet == * Lou Tsioropoulos NBA Stats Basketball-Reference.com * Profiili nba.com === Viitteet === == Aiheesta muualla == Luokka:Kreikkalaiset koripalloilijat Luokka:Yhdysvaltalaiset koripalloilijat Luokka:Vuonna 1930 syntyneet Luokka:Vuonna 2015 kuolleet
Johannes Mollberg

Johannes Oliver Mollberg on suomalainen juontaja, näyttelijä, toimittaja ja käsikirjoittaja. Koulutukseltaan Mollberg on televisio- ja radiotuotannon medianomi. Hän on ollut juontajana Ylen Summeri-nuortenohjelmassa vuosina 2012–2015. Vuosina 2018–2021 Mollberg oli mukana käsikirjoittamassa Ylellä esitettyä Noin viikon studio -ajankohtaissatiiria. Hän myös esiintyi ohjelman sketseissä. Syksyllä 2022 Nelosella esitettiin ohjelma Suorinta reittiä, jonka toinen käsikirjoittaja Mollberg oli. Yhdessä Tuomas Kukkosen kanssa hän ylläpitää Tuhannes -nimistä podcastia. == Lähteet == == Aiheesta muualla == * Luokka:Suomalaiset juontajat Luokka:Suomalaiset toimittajat Luokka:Suomalaiset näyttelijät Luokka:Suomalaiset käsikirjoittajat Luokka:Syntymävuosi puuttuu Luokka:Elävät henkilöt
RN Calabria

RN Calabria () oli Italian kuninkaallisen laivaston 1894 vesillelaskettu panssarikansiristeilijä. == Valmistus == Edoardo Masdean suunnittelema sinkkivuoratulla pohjalla varustettu puurunkoinen alus, joka oli suunniteltu pitkiin purjehduksiin ja siirtomaapalvelukseen, tilattiin La Spezian laivastontelakalta ja sen köli laskettiin helmikuussa 1892. Alus laskettiin vesille 20. syyskuuta 1894 ja se otettiin palvelukseen 12. heinäkuuta 1897.Gardiner, Robert 1860-1905 s. 350 == Palvelus == Vuonna 1914 aluksen aseistus vaihdettiin kuuteen 4,7 tuuman 40 pituuskaliiperin, kuuteen 57 millimetrin 40 pituuskaliiperin, kahteen 37 mm 20 pituuskaliiperin tykkiin, mitä täydennettiin yhdellä konekiväärillä ja kahdella 17,7 tuuman torpedoputkella. Vuonna 1921 aluksen aseistusta muutettiin yhteen kuuden tuuman, neljään 4,7 tuuman, kahdeksaan 57 millimetrin ja kahteen 37 millimetrin tykkiin. Näiden lisäksi alukselle asennettiin yksi 40 millimetrin pikatykki ja se luokiteltiin tykkiveneeksi. Alus poistettiin palveluksesta 13. marraskuuta 1924. ==Lähteet== * * === Viitteet === Luokka:Regia Marinan risteilijät
Michel Vaillant

Michel Vaillant on ranskalaisen Jean Gratonin kirjoittama sarjakuva, joka kertoo kilpa-autoilijasta. Ensimmäinen numero ilmestyi vuonna 1957. Graton aloitti viidellä lyhyellä tarinalla, jotka ilmestyivät vuonna 1957. Vuodesta 1959 vuoteen 2021 mennessä on julkaistu 81 albumia. Sarjakuvien päähenkilö Vaillant ajaa pääasiassa Formula 1:ssä, mutta osallistuu myös muun muassa Le Mansin 24 tunnin ajoihin. == Lähteet == == Aiheesta muualla == * Viralliset verkkosivut Luokka:Ranskalainen sarjakuva
Aero Minor

thumb|300px|Aero Minor Aero Minor oli vuosina 1946–1948 valmistettu tšekkoslovakialainen automalli. Aero Minorissa on kaksisylinterinen kaksitahtinen 615 cm³:n moottori, jonka teho on 15 kW (20 hv) ja puristussuhde 6,0:1. Minorin huippunopeus oli 107 km/h. 1940-luvun alussa kehitetyssä moottorissa oli saksalaisen DKW:n vaikutteita. Prototyyppi valmistui vuonna 1941.Mobilisti 7/2008, sivu 23 Aero Minorin suunnitteli moottoripyöristä tunnettu Jawa, mutta markkinointisyistä malli nimettiin Aero-merkkiseksi.Olli J. Ojanen: Skoda – Idänautoista arvostetuin, Alfamer, 1991, s. 12 Minoria valmistettiin eri korimuunnelmina, esimerkiksi avomallina ja puukylkisenä farmarimallina. Autopulan vaivaamassa sodanjälkeisessä Euroopassa Aero Minoria vietiin 1940-luvun loppupuolella esimerkiksi Alankomaihin, Ranskaan, Itävaltaan ja Englantiin. Tšekkoslovakialaisia autoja edustanut Suomen Koneliike toi Suomeen vain kaksi esittelykäytössä ollutta Aero Minor- henkilöautoa. == Lähteet == == Aiheesta muualla == Luokka:1940-luvun autot
Jeanette Björkqvist

Jeanette Björkqvist (s. 1973 Porvoo) on suomenruotsalainen kirjailija ja toimittaja. Hän on työskennellyt uutistoimittajaan Hufvudstadsbladetissa Helsingissä, Svenska Dagbladetin avustajana Helsingissä ja vuodesta 2016 freelancerina. Björkqvist on vakiovieras radio-ohjelmassa Eftersnack ja on ollut mukana Aamu-TV:n perjantaipaneelissa Jälkiviisaat. Hän sai vuonna 2010 Euroopan unionin journalistipalkinnonEU:s journalistpris ja 2011 Midaspalkinnon reportaasistaan "Det oönskade folket", joka käsitteli itäeurooppalaisia romanejaMidaspriset . Keväällä 2014 sai Ruotsalaisessa teatterissa ensi-iltansa näytelmä Kvinna till saluKvinna till salu , jossa Björkqvist oli yksi kirjoittajista. Näytelmä sai suomenruotsalaisen näytelmäkirjailijapalkinnon 2014. Syksyllä 2015 Björkqvist sai vuoden Fredrika Runebergin stipendin ja vuonna 2017 hänelle myönnettiin Topeliuspriset. Vuonna 2019 hänet valittiin vuoden freelanceriksi. Vuonna 2020 häneltä ilmestyi kirja Kovat kadut, joka käsittelee mm. ihmiskauppatutkintaa poliisin silmin. ==Teokset== * I mina kvarter : kända finländare berättar om Helsingfors Schildts 2000, ISBN 951-50-1118-3 * Naken – en antologi om sorg Schildts & Söderströms 2013, ISBN 978-951-5232-250 * Kovat kadut – Ammattirikollisten jäljillä WSOY 2020. ISBN 9789510482612 * Mibi - Paha poliisi ISBN 9789523620230 ==Lähteet== Luokka:Suomalaiset toimittajat Luokka:Vuonna 1973 syntyneet Luokka:Elävät henkilöt Luokka:Suomenruotsalaiset kirjailijat
Allan (jalkapalloilija, 1997)

Allan Rodrigues de Souza (taiteilijanimeltään Allan, s. 3. maaliskuuta 1997 Porto Alegre) on brasilialainen jalkapalloilija, joka edustaa Jupiler Pro Leaguessa pelaavaa Sint-Truidensea lainalla Englannin Valioliigan Liverpoolista. Vasenjalkainen Allan on pelipaikaltaan keskikenttäpelaaja. Allanin kasvattajaseura on Internacional. Elokuussa 2015 Allan siirtyi seurasta Englannin valioliigan Liverpool FC:hen. Syyskuussa 2015 Allan siirtyi loppukauden kattavalla lainasopimuksella Suomen Veikkausliigassa pelaavaan Seinäjoen Jalkapallokerhoon.http://www.urheilua.mediaparkki.com/?p=5541 Hän pelasi loppukauden aikana kahdeksassa Veikkausliigan ottelussa tehden kaksi maalia, kun SJK juhli seurahistoriansa ensimmäistä mestaruutta. == Saavutukset == Seurajoukkuetasolla * Veikkausliiga: 2015 == Lähteet == Luokka:Brasilialaiset jalkapalloilijat Luokka:Jalkapallon Suomen mestarit Luokka:Vuonna 1997 syntyneet Luokka:Elävät henkilöt
Kalevan kisat 2016

Kalevan kisat 2016 eli yleisurheilun Suomen-mestaruuskilpailut järjestettiin 21.–24. heinäkuuta 2016 Oulussa Raatin stadionilla. Kaikkiaan kisat olivat 115:nnet ja kuudennet Oulussa pidettävät. Aikaisemmin Kalevan kisat on järjestetty kaupungissa vuosina 1964, 1971, 1981, 1990 ja 1998. Kisat myönnettiin Oululle myös vuodelle 2008, mutta se joutui luopumaan niiden järjestämisestä kenttäolosuhteiden vuoksi. Kisojen järjestäjäseurana toimi Oulun Pyrintö. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * Lajiohjelma ===Viitteet=== ==Aiheesta muualla== * Kalevan Kisojen verkkosivut Luokka:Kalevan kisat Luokka:Vuoden 2016 yleisurheilu Luokka:Oulun urheilutapahtumat
Habiganjin piirikunta

Habiganjin piirikunta () on yksi Bangladeshin koillisosassa sijaitsevan Sylhetin alueen neljästä piirikunnasta. Piirikunnan pinta-ala on 2 637 neliökilometriä ja väkiluku 2 089 001 (VL 2011). Piirikunnan keskus on Habiganj (63 892 as., 2011). Piirikunnan naapureina ovat lounaassa Brahmanbarian, lännessä Kishorganjin, pohjoisessa Sylhetin ja idässä Moulvibazarin piirikunta sekä etelässä Intian Tripuran osavaltio. Piirikunta jakautuu paikallistasolla kahdeksaan upazilaksi kutsuttuun osaan. Habiganjin piirikunta on viljelyalaltaan ja tuotantomäärältään Bangladeshin toiseksi merkittävin teealue, joka tuotti vuonna 2013 yhteensä 15,1 miljoonaa teekiloa. ==Lähteet== ==Aiheesta muualla== Luokka:Bangladeshin piirikunnat
Hymyilevä Apollo

Hymyilevä Apollo on Eino Leinon runoelma vuodelta 1898. Se on viimeinen osa kolmiosaisesta runoelmasta Hymni, joka julkaistiin kokoelmassa Sata ja yksi laulua. Hymyilevä Apollo julkaistiin erillisenä teoksena vuonna 2003. Se sisältää 33 runomittaan kirjoitettua kahdeksan säkeen mittaista runoa. Suvaitsevaisuutta ja lähimmäisenrakkautta ylistävä runoelma ilmentää nuoren Leinon optimistista ihmisyysuskoa.Peltonen, Aarre M.: Eino Leinon varhaiskehitys ja -tuotanto. Monistesarja: Tampereen yliopisto. Kotimainen kirjallisuus n: o 4. Tampere: Tampereen yliopisto, 1975. s. 73-88 Yleisradiolla on perinteenä lukea Hymyilevää Apolloa ääneen radiossa uudenvuoden yönä. Tuure Kilpeläinen ja Kaihon Karavaani julkaisivat vuonna 2014 Leinon runoon perustuvan kappaleen "Hymyilevä Apollo", joka on Käpälikkö- albumin aloitusraita. == Lähteet == == Aiheesta muualla == * Hymyilevä Apollo, Kainuun Eino Leino -seura Luokka:Suomalaiset runokokoelmat Luokka:Eino Leinon teokset
Bristol (auto)

pienoiskuva|Bristol 400 Bristol oli vuonna 1945 perustettu englantilainen automerkki. Bristol-autoja valmistaa Bristol Cars -yhtiö, joka eriytyi lentokonevalmistaja Bristol Aeroplane Companyn tytäryhtiöksi vuonna 1955. Ensimmäinen Bristol-auto valmistui vuonna 1947. Se oli rakennettu BMW 327:n piirustusten perusteella, jotka tehdas oli saanut haltuunsa sodan jälkeen BMW:ltä. Ensimmäinen neliovinen Bristol oli vuosina 1953–1957 valmistettu 405-malli. Siinä oli kuusisylinterinen 1 971 cm³ moottori teholtaan 78 kW (107 hv). Bristol 405 -mallia valmistettiin noin 300 kappaletta. Yhtiö esitteli Bristol Bullet -auton vuonna 2016. Auto on roadster, jota suunniteltiin valmistettavan 70 kappaleen erä ja ensimmäinen auto olisi asiakkaalla tammikuussa 2017. Yhtiö likvidoitiin vuonna 2020. == Lähteet == == Aiheesta muualla == * merkin nettisivusto (arkistoitu) Luokka:Brittiläiset automerkit Luokka:Bristol Aeroplane Company
Chittagongin piirikunta

Chittagongin piirikunta () on yksi Bangladeshin kaakkoisosassa sijaitsevan Chittagongin alueen yhdestätoista piirikunnasta. Piirikunnan pinta-ala on 5 283 neliökilometriä ja väkiluku 7 616 352 (VL 2011). Piirikunnan keskus Chittagong (2 592 439 as., 2011), joka on Bangladeshin toiseksi väkirikkain kaupunki. Piirikunta rajoittuu lännessä Bengalinlahden pohjoisosaan, luoteessa Fenin piirikuntaan ja pohjoisessa Intian Tripuran osavaltioon, idässä Khagracharin, Rangamatin ja Bandarbanin sekä etelässä Cox's Bazarin piirikuntaan. Piirikunta on viljelyalaltaan ja tuotantomäärältään Bangladeshin kolmanneksi tärkein teealue, joka tuotti 6,6 miljoonaa teekiloa vuonna 2013. ==Lähteet== ==Aiheesta muualla== Luokka:Bangladeshin piirikunnat
Jasper Stuyven

Jasper Stuyven (s. 17. huhtikuuta 1992 Leuven) on belgialainen maantiepyöräilijä. Hän aloitti ammattilaisuransa Trek Factory Racing -tallissa 2014, ja edustaa edelleen samaa joukkuetta, nykyiseltä nimeltään Lidl-Trek. Stuyven voitti junioreiden maantieajon maailmanmestaruuden Moskovassa 2009 ennen Arnaud Démarea. Espanjan ympäriajossa 2015 hän voitti Murciaan päättyneen kahdeksannen etapin. Hän voitti suurklassikko Milano – San Remon 2021 ja gravelpyöräilyn Euroopan-mestaruuden 2023.. == Saavutuksia == Lähteet: Pro Cycling Stats, Cycling Archives ;2009 :MM-kilpailut, junioreiden maantieajossa kultaa ;2010 :Junioreiden Pariisi–Roubaix, voitto :Driedaagse van Axel (juniorit), 3. etapin voitto :Tre Giorni Orobica, 4. etapin voitto :MM-kilpailut, junioreiden maantieajossa pronssia :Remouchamps–Ferrières–Remouchamps (juniorit), voitto ;2013 :Volta ao Alentejo, kokonais- ja pistekilpailun, nuorten kilpailun sekä 2. etapin voitto :Tour de Beauce, 1. etapin voitto ;2015 :Espanjan ympäriajo, 8. etapin voitto ;2016 :Kuurne–Bryssel–Kuurne, voitto :E3 Harelbeke, viides ;2017 :Kuurne–Bryssel–Kuurne, toinen :Pariisi–Roubaix, neljäs :Italian ympäriajo, pistekilpailussa toinen, 6. etapilla toinen, 2. ja 13. etapilla kolmas :BinckBank Tour, kokonaiskilpailussa kolmas, 7. etapin voitto ;2018 :Omloop Het Nieuwsblad, neljäs :E3 Harelbeke, kuudes :Flanderin ympäriajo, seitsemäs :Pariisi–Roubaix, viides :Ranskan ympäriajo, 14. etapilla kolmas :BinckBank Tour, 3. etapin voitto :Brussels Cycling Classic, toinen :Grand Prix Cycliste de Québec, kolmas :Grand Prix de Wallonie, voitto :Grote Prijs Jef Scherens - Rondom Leuven, voitto ;2019 :Ranskan ympäriajo, 3. etapilla kolmas :Prudential RideLondon-Surrey Classic, neljäs :Saksan ympäriajo, kokonaiskilpailun voitto :Grand Prix Cycliste de Québec, viides :Grand Prix de Wallonie, toinen :Tour de l'Eurométropole, kolmas ;2020 :Omloop Het Nieuwsblad, voitto :EM-kilpailut, maantieajossa viides :Ranskan ympäriajo, 19. etapilla kolmas ;2021 :Milano – San Remo, voitto :Flanderin ympäriajo, neljäs :Ranskan ympäriajo, 7. etapilla toinen :Primus Classic, kolmas :MM-kilpailut, maantieajossa neljäs :Pariisi–Tours, kolmas ;2022 :Gent–Wevelgem, neljäs :Pariisi–Roubaix, seitsemäs ;2023 :MM-kilpailut, maantieajossa kuudes :Benelux Tour, kokonaiskilpailussa neljäs :Gravelpyöräilyn EM-kilpailut, kultaa ;2024 :Milano – San Remo, kahdeksas :E3 Saxo Classic, toinen == Lähteet == Luokka:Belgialaiset maantiepyöräilijät Luokka:Vuonna 1992 syntyneet Luokka:Elävät henkilöt
Joe 17

Joe 17 on nostokölillä varustettu yksityyppi monitoimipurjevene, jolla on oma Suomen Purjehdus ja Veneily ry:n alainen luokkaliitto. Purjevene on 5,27 metriä pitkä ja sen leveys on 2,00 metriä. Syväystä veneellä on 1,0 metriä köli alas laskettuna ja 0,5 metriä köli nostettuna. Veneen uppouma on 480 kg. Maston korkeus on 7,5 metriä vedenpinnan yläpuolella. Purjeveneen on suunnitellut Hans Groop vuonna 1972 ja veneet on valmistettu Suomessa. Joe 17 on uppoamaton sekä itseoikaiseva, ja sen merikelpoisuus on riittävä normaaliin saaristopurjehdukseen. Joe 17 on helposti trailerilla siirrettävissä vesistöstä toiseen tavallisen henkilöauton vetämänä. Veneitä purjehtii Suomessa yli 400, ja myytäväksi tulee vuosittain kymmeniä käytettyjä veneitä. Hintataso on kunnosta ja varustuksesta riippuen 1 500-5 500 €. == Aiheesta muualla == * http://www.paatti.com/joe17/vene/esite/index.htm Luokka:Köliveneet
Brewster (auto)

Brewster on vuosina 1915–1925 valmistettu yhdysvaltalainen automerkki. Kymmenen vuoden aikana Brewster-tehdas valmisti vain 300 autoa. Brewster- autojen tuntomerkki oli soikea jäähdyttimen säleikkö. Brewster Knight -mallissa oli 4 536 cm³ nelisylinterinen rivimoottori. Moottorin tyyppi oli luistiventtiilimoottori. Mallissa monet sähkölaitteet olivat vakiovarusteita. Brewster oli alkuaan hevoskärryjen valmistaja. Tehdas valmisti myös koreja eri autotehtaille. Brewster & Co. -yhtiön lentokoneosastosta sai alkunsa Brewster Aeronautical Corporation -yhtiö. == Lähteet == ==Aiheesta muualla== *
Tiesj Benoot

Tiesj Benoot (s. 11. maaliskuuta 1994 Gent) on belgialainen maantiepyöräilijä. Hän aloitti ammattilaisuransa harjoittelijana Lotto-Belisol-tallissa syksyllä 2014 ja edusti samaa joukkuetta, nimeltään viimeksi Lotto Soudal, vuoteen 2019. Kausilla 2020–2021 hän ajoi Team Sunweb / Team DSM:ssä ja vuodesta 2022 Team Jumbo-Visma / Team Visma–Lease a Bikessa. Benoot voitti Strade Bianchen 2018 karattuaan Roman Bardet'lta ja Wout van Aertilta 12 kilometriä ennen maalia. == Saavutuksia == Lähteet: Pro Cycling Stats, Cycling Archives ;2012 :Oberösterreich-Rundfahrt (juniorit), pistekilpailun ja 2. etapin voitto :Keizer der Juniores Koksijde, 1. etapin voitto ;2013 :Circuit des Ardennes International, pistekilpailun ja nuorten kilpailun voitto :Vuelta Madrid, U23, nuorten kilpailun ja 2. etapin voitto ;2014 :Le Triptyque des Monts et Châteaux, pistekilpailun voitto :Ronde de l'Isard, nuorten kilpailun voitto :MM-kilpailut, alle 23-v. maantieajossa neljäs ;2015 :Flanderin ympäriajo, viides :Belgian ympäriajo, kokonaiskilpailussa toinen :Grand Prix Cycliste de Montréal, viides :Pariisi–Tours, neljäs ;2016 :Volta ao Algarve, nuorten kilpailun voitto :Omloop Het Nieuwsblad, kolmas :Puolan ympäriajo, kokonaiskilpailussa viides ;2017 :Volta ao Algarve, nuorten kilpailun voitto :Brabantse Pijl, kolmas :Ranskan ympäriajo, kokonaiskilpailussa 20:s ;2018 :Strade Bianche, voitto :Tirreno–Adriatico, kokonaiskilpailussa neljäs, nuorten kilpailun voitto :E3 Harelbeke, viides :Flanderin ympäriajo, kahdeksas :Brabantse Pijl, kolmas ;2019 :Strade Bianche, viides :Dwars door Vlaanderen, viides :Sveitsin ympäriajo, kokonaiskilpailussa neljäs :Ranskan ympäriajo, 9. etapilla toinen :Tanskan ympäriajo, 1. etapin voitto :Bretagne Classic Ouest- France, toinen ;2020 :Pariisi–Nizza, kokonaiskilpailussa toinen, pistekilpailun ja 6. etapin voitto ;2021 :Pariisi–Nizza, kokonaiskilpailussa viides :Liège–Bastogne–Liège, seitsemäs ;2022 :Dwars door Vlaanderen, toinen :Amstel Gold Race, kolmas :Clásica de San Sebastián, kolmas ;2023 :Kuurne–Bryssel–Kuurne, voitto :Strade Bianche, kolmas :Liège–Bastogne–Liège, seitsemäs :MM-kilpailut, maantieajossa yhdeksäs ;2024 :Dwars door Vlaanderen, neljäs :Amstel Gold Race, kolmas :Grand Prix Cycliste de Québec, neljäs == Lähteet == Luokka:Belgialaiset maantiepyöräilijät Luokka:Vuonna 1994 syntyneet Luokka:Elävät henkilöt
Päällikkö

Päällikkö on henkilö, jonka käskyvallan alaisena on toisia henkilöitä tai jokin organisaatio, laitos tai muu sellainen. Yrityksen organisaatiossa päällikön esimiehinä voivat toimia päällikköä ylempänä hierarkiassa olevat johtajat tai yrityksen toimitusjohtaja. Monissa organisaatioissa päälliköt toimivat eri osaston tai vastuualueen esimiehinä. Osasto tai vastuualue yleensä johdetaan myös päällikön nimikkeeseen, esimerkiksi laatupäällikkö tai suunnittelupäällikkö. ==Lähteet== Luokka:Ammatit
Brewster

Brewster voi tarkoittaa seuraavia: * Brewster Aeronautical Corporation, Yhdysvalloissa 1930- ja 1940-luvuilla sotilaslentokoneita valmistanut yhtiö ** Brewster F2A (Buffalo) ** Brewster SB2A Buccaneer (Bermuda) * Brewsterin piirikunta, piirikunta Texasissa, Yhdysvalloissa * Brewster, vuosina 1915–1925 valmistettu automerkki * 10315 Brewster, asteroidi * Brewster, sukunimenä: ** Daniel Brewster (1923–2007), yhdysvaltalainen demokraattipoliitikko ** David Brewster (1781–1868), skotlantilainen fyysikko ja tietokirjailija, kaleidoskoopin keksijä, jonka mukaan on nimetty optiikassa Brewsterin kulma ja mineraali brewsteriitti ** Harold Brewster (1903–1994), yhdysvaltalainen maahockeymaalivahti ** James C. Brewster (s. 1826), yhdysvaltalainen uskonnollinen johtaja, Kristuksen kirkon (brewsterilaisyyden) perustaja ** Jordana Brewster (s. 1980), panamalaissyntyinen näyttelijä ** Lamon Brewster (s. 1973), yhdysvaltalainen nyrkkeilijä ** Paget Brewster (s. 1969), yhdysvaltalainen näyttelijä ** William Brewster (1851–1919), yhdysvaltalainen lintutieteilijä * Kuvitteellisia henkilöitä: ** Abbey ja Martha Brewster, Frank Capran näytelmässä Arsenikkia ja vanhoja pitsejä.
Ian Boswell

Ian Boswell (s. 7. helmikuuta 1991 Bend, Oregon) on yhdysvaltalainen maantiepyöräilijä. Häm aloitti ammattilaisuransa harjoittelijana Argos- Shimano-tallissa syksyllä 2012, edusti Team Skyta 2013–2017 ja Katjuša- Alpecinia viimeisillä ammattilaiskausillaan 2018–2019. Boswell sijoittui kolmanneksi Tour of Utahin kokonaiskilpailussa 2010. Hän oli kolmas 11. etapilla Espanjan ympäriajossa 2015. Hän sijoittui viidenneksi Kalifornian ympäriajossa 2017. == Lähteet == Luokka:Yhdysvaltalaiset maantiepyöräilijät Luokka:Vuonna 1991 syntyneet Luokka:Elävät henkilöt
RN Lombardia (1890)

RN Lombardia () oli Italian kuninkaallisen laivaston vuonna 1890 vesillelaskettu Regioni-luokan panssarikansiristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 19. marraskuuta 1888. Alus laskettiin vesille 12. heinäkuuta 1890 ja se liitettiin laivastoon 16. helmikuuta 1893.Gardiner, Robert 1860-1905 s. 349 == Palvelus == Alus poistettiin palveluksesta 4. heinäkuuta 1920. ==Lähteet== * * === Viitteet === Luokka:Regioni-luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Suuri Jukajärvi

Suuri Jukajärvi on rotkojärvi Etelä-Karjalan Ruokolahdella. Sen pinta-ala on 3,6 neliökilometriä ja vesitilavuus 83 kuutiohehtometriä. Suuri Jukajärvi on keskisyvyydeltään (23,04 m) Suomen syvin järviSuuri Jukajärvi Järviwikissä. Viitattu 3.9.2015., ja syvimmän kohdan (49,83 m) mukaan se on sijalla 52.Järvet syvyysjärjestyksessä Järviwiki. Viitattu 3.9.2015. == Maantiede == Suuri Jukajärvi sijaitsee Ruokolahden pohjoisosassa Etelä-Karjalan ja Etelä- Savon maakuntarajalla. Valtaosa altaasta on Ruokolahden puolella, luoteisin osa on Sulkavan puolella. Suuren Jukajärven syvin kohta, noin 50 metriä, sijaitsee altaan pohjoispuoliskolla. Vähintään 40 metriä syviä alueita on useita ja noin 40 prosenttia järvestä on vähintään 30 metriä syvä. Järven luoteisranta on paikoin melko jyrkkä, kymmenen metrin syvyyskäyrän ja sadan metrin korkeuskäyrän välinen etäisyys on eräissä kohdin noin 30 metriä. Suuren Jukajärven kaakkoisin osa on alle kymmenen metriä syvä, lisäksi järven luoteisosan Metellahti on matala. Järven kaakkoisosassa sijaitsee noin 70 aarin laajuinen Härksaari. Suuren Jukajärven rannat ovat metsämaata, pientaloja on jonkin verran. Järven lähistöllä on pieniä peltoaukeita. Suureen Jukajärveen laskee Myllyjoki Myllykosken kautta. Myllyjoki alkaa Ihalanjärvestä (98,2 metriä mpy), joka sijaitsee noin puoli kilometriä lounaaseen. Suureen Jukajärveen virtaa myös useita laskuojia ympäristön soilta. Järven läheisyydessä sijaitsee lukuisia metsälampia, joiden korkeustaso on noin 90–110 metriä merenpinnan yläpuolella. Suuren Jukajärven (81,1 metriä mpy) luoteispuolella sijaitsee Pieni Jukajärvi (81,1 metriä mpy). Järvien välissä on kapea vesiyhteys sekä Syrjäsaaren maatalousmaisema ja Syrjälampi, jonka korkeustaso on niin ikään 81,1 metriä mpy. Suuren Jukajärven pituus kaakosta luoteeseen on 4,5 kilometriä. Järvi kapenee melko tasaisesti luodetta kohden, ja järven luoteisin osa on hieman erillään pääaltaasta Haikaniemen erottamana. Suuren Jukajärven vesitilavuus on 83 192 000 kuutiometriä. Suuri Jukajärvi kuuluu Lieviskänjärven valuma-alueeseen (04.127), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden-Kokonselän alue (04.12) ja ensimmäinen Suur- Saimaan alue (04.1). Suuri Jukajärvi on laajin Lieviskänjärven alueen 73:sta vähintään hehtaarin laajuisesta vakavedestä. Sitä seuraavat Ihalanjärvi, Savonkaita, Peukalojärvi ja Riitjärvi.Lieviskänjärven valuma-alue (04.127) Järviwikissä. Viitattu 17.8.2021. == Kalasto == Suuressa Jukajärvessä esiintyy kaksi harvinaista kalalajia: järvitaimen ja nieriä. == Lähteet == == Aiheesta muualla == *Ruokolahden Suuri Jukajärvi on keskisyvyydeltään Suomen syvin järvi — Jukajärvi on erilainen kuin muut: muikku piileskelee missä huvittaa eikä kiviä tarvitse varoa, Etelä-Saimaa, 23.9.2018 Luokka:Ruokolahden järvet Luokka:Sulkavan järvet Luokka:Pihlajaveden–Kokonselän alue
Kangasvesi

Kangasvesi on keskikokoinen järvi Kontiolahden kunnassa Pohjois- Karjalassa.Kangasvesi Järviwikissä. Viitattu 3.9.2015. Järvi muodostuu melko suuresta selkävedestä, joka länsiosaltaan kapenee Kotalahti-nimiseksi virtavedeksi. Suurimmat saaret ovat Ruotinsaari ja Pitkäniemi. == Lähteet == Luokka:Kontiolahti Luokka:Oriveden–Pyhäselän alue
RN Elba (1893)

RN Elba () oli Italian kuninkaallisen laivaston vuonna 1893 vesillelaskettu Regioni-luokan panssarikansiristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 22. syyskuuta 1890. Alus laskettiin vesille 12. elokuuta 1893 ja se otettiin palvelukseen 27. helmikuuta 1896.Gardiner, Robert 1860-1905 s. 349 == Palvelus == Alukselle sijoitettiin 1907 Draken pallo Calabrian rannikolla pidetyssä harjoituksessa. Alus muutettiin valvontapallojen kuljetus- ja käyttötehtäviin, jolloin sen takakannelle rakennettiin suoja palloille.Cosentino, Michele s. 63 Aluksen muuttamisesta vesilentokoneiden emälaivaksi tehtiin ja Alessandro Guidoni teki tarvittavat suunnitelmat. Muutostyöt toteutettiin Venetsian laivastontelakalla, jolloin aluksen 30-metrinen kansi rakennettiin takaosaan yläkannen tasalle. Lisäksi alukselle tehtiin avoin hangaari lähelle taaempaa savuhormia. Muutoksen jälkeen alukselle voitiin sijoittaa kolmesta neljään italialaisvalmisteista Curtiss vesilentokonetta. Alus luokiteltiin kesäkuussa 1914 2. luokan apualukseksi/vesilentokoneiden tukilaivaksi.Cosentino, Michele s. 63-64 Lokakuusta 1914 alkaen alus oli Tarantossa ja Italian liityttyä ensimmäiseen maailmansotaan 24. toukokuuta 1915 aluksen lentokoneet aloittivat tiedustelulennot. Aluksen vähät koneet eivät kuitenkaan mahdollistaneet kattavaa tiedustelua, mitä haittasi vielä lisää pajojen ja muiden huoltotilojen puute.Cosentino, Michele s. 64 Alus poistettiin palveluksesta 5. tammikuuta 1920. ==Lähteet== * * === Viitteet === Luokka:Regioni-luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN Umbria (1891)

RN Umbria () oli Italian kuninkaallisen laivaston vuonna 1891 vesillelaskettu Regioni-luokan panssarikansiristeilijä. == Valmistus == Alus tilattiin Livornosta Cantiere navale fratelli Orlandolta ja sen köli laskettiin 1. elokuuta 1888. Alus laskettiin vesille 23. huhtikuuta 1891 ja se otettiin palvelukseen 16. helmikuuta 1894.Gardiner, Robert 1860-1905 s. 349 == Palvelus == Alus poistettiin palveluksesta 29. heinäkuuta 1909. Alus myytiin 1911 Haitille, joka nimesi sen Ferrieriksi. Alus upposi pian luovutuksen jälkeen miehistön kokemattomuuden vuoksi. ==Lähteet== * * === Viitteet === Luokka:Regioni-luokan risteilijät Luokka:Cantiere navale fratelli Orlando
RN Etruria (1891)

RN Etruria () oli Italian kuninkaallisen laivaston vuonna 1891 vesillelaskettu Regioni-luokan panssarikansiristeilijä. == Valmistus == Alus tilattiin Livornosta Cantiere navale fratelli Orlandolta ja sen köli laskettiin 1. heinäkuuta 1889. Alus laskettiin vesille 23. huhtikuuta 1891 ja se otettiin palvelukseen 11. heinäkuuta 1894.Gardiner, Robert 1860-1905 s. 349 == Palvelus == Alus upotettiin 13. elokuuta 1918. ==Lähteet== * * === Viitteet === Luokka:Regioni-luokan risteilijät Luokka:Cantiere navale fratelli Orlando Luokka:Italialaiset ensimmäisen maailmansodan risteilijät
RN Liguria (1893)

RN Liguria () oli Italian kuninkaallisen laivaston vuonna 1893 vesillelaskettu Regioni-luokan panssarikansiristeilijä. == Valmistus == Alus tilattiin Ansaldolta ja sen köli laskettiin 1. heinäkuuta 1889. Alus laskettiin vesille 8. kesäkuuta 1893 ja se otettiin palvelukseen 1. joulukuuta 1894.Gardiner, Robert 1860-1905 s. 349 == Palvelus == Alus poistettiin palveluksesta 15. toukokuuta 1921. ==Lähteet== * * === Viitteet === Luokka:Regioni-luokan risteilijät Luokka:Ansaldo Luokka:Italialaiset ensimmäisen maailmansodan risteilijät
RN Puglia (1898)

RN Puglia () oli Italian kuninkaallisen laivaston vuonna 1898 vesillelaskettu Regioni-luokan panssarikansiristeilijä. == Valmistus == Alus tilattiin Taranton laivastontelakalta ja sen köli laskettiin lokakuussa 1893. Alus laskettiin vesille 22. syyskuuta 1898 ja se otettiin palvelukseen 26. toukokuuta 1901.Gardiner, Robert 1860-1905 s. 349 == Palvelus == Alus poistettiin palveluksesta 22. maaliskuuta 1923. ==Lähteet== * * === Viitteet === Luokka:Regioni-luokan risteilijät Luokka:Italialaiset ensimmäisen maailmansodan risteilijät
Kuningas Henrik V (elokuva)

Kuningas Henrik V on vuonna 1989 ensi-iltansa saanut historiallinen draamaelokuva, jonka on ohjannut Kenneth Branagh. Elokuva on sovitus William Shakespearen näytelmästä Henrik V. Elokuva sai kolme Oscar-ehdokkuutta, Branagh oli ehdolla parhaan miespääosan ja parhaan ohjauksen Oscar-palkinnon saajaksi. Elokuva voitti parhaan puvustuksen palkinnon, jonka sai Phyllis Dalton. == Näyttelijät == == Tuotanto == Elokuvan tuotantobudjetti oli noin 9 miljoonaa dollaria. Elokuvan musiikin sävelsi Branaghin kanssa useasti yhteistyötä tehnyt skotlantilainen Patrick Doyle, ja sen esittää ylikapellimestari Simon Rattlen johtama Birminghamin kaupungin sinfoniaorkesteri. == Vastaanotto == Elokuvaa verrataan usein Laurence Olivierin vuoden 1944 elokuvasovitukseen samasta näytelmästä. Branaghin ohjaus on kuitenkin realistisempi ja väkivaltaisempi. Chicago Sun-Times -sanomalehden pitkäaikainen elokuvakriitikko Roger Ebert antoi arvostelussaan elokuvalle kolme ja puoli tähteä neljästä. Hän kehui Branaghin esitystä ja käsikirjoitusta, mutta arvioi 29-vuotiaan Branaghin olevan vielä kyvykkäämpi näyttelijä kuin ohjaaja. Elokuvalla on Rotten Tomatoes -verkkosivustolla harvinainen sadan prosentin kiittävä arvosana, joka perustuu 34 elokuvakriitikon arvioon. == Katso myös == * Luettelo William Shakespearen näytelmien elokuvasovituksista == Lähteet == == Aiheesta muualla == * * Luokka:Vuoden 1989 brittiläiset elokuvat Luokka:Näytelmiin perustuvat elokuvat Luokka:Kenneth Branaghin ohjaamat elokuvat Luokka:Brittiläiset draamaelokuvat Luokka:Parhaan puvustuksen Oscar-palkinnon saaneet elokuvat Luokka:Historialliset draamaelokuvat
Diklorproppi

Diklorproppi (C9H8Cl2O3) on kloorattuihin fenoksipropaanihappojohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä. == Ominaisuudet == Diklorproppi on huoneenlämpötilassa väritöntä tai kellertävää kiteistä ainetta. Yhdiste liukenee vain hyvin vähän veteen ja paremmin kuumaan kuin kylmään veteen. Se liukenee orgaanisiin liuottimiin kuten etanoliin, isopropanoliin, asetoniin, etyyliasetaattiin, bentseeniin ja tolueeniin. Diklorproppi on heikko happo ja sen pKa-arvo on 3,67. Diklorproppi on optisesti aktiivinen yhdiste, mutta ainoastaan sen R(+)-enantiomeerilla on biologista aktiivisuutta. Tämä enantiomeeri tunnetaan myös nimellä diklorproppi-P. WHO ja EPA luokittelevat yhdisteen lievästi vaaralliseksi kemikaaliksi. Yhdiste ärsyttää voimakkaasti silmiä, ihoa ja hengitysteitä aiheuttaen voimakasta kipua ja polttelevaa tunnetta. Aineelle altistumisesta voi seurata väsymystä, voimakasta janoa, päänsärkyä, yskää ja huonovointisuutta. Diklorproppi saattaa olla karsinogeeninen. Viitattu 3.9.2015 == Valmistus ja käyttö == Diklorproppia valmistetaan klooripropaanihapon ja 2,4-dikloorifenolin välisellä reaktiolla. Nykyään monissa maissa, esimerkiksi Yhdysvalloissa, Kanadassa ja Yhdistyneessa kuningaskunnassa käytetään vain diklooriproppi-P:tä, jota valmistetaan (S)-2-klooripropaanihaposta ja 2,4-dikloorifenolista. Diklorproppia käytetään selektiivisenä herbisidinä vilja- ja hyötykasviviljelmillä rikkaruohomyrkkynä muun muassa ratamoja ja pihatähtimöä vastaan. Sitä käytetään myös pensaikkojen kontrolloimiseen ja eräiden vesikasvien hävittämiseen. Diklorproppi toimii kasveissa hormonien tavoin ja estää abskissiota. Tämän vuoksi sitä voidaan myös käyttää estämään omenoiden ennenaikaista varisemista puista. Yhdistettä käytetään suspensiona, emulsiona tai rakeina. Diklorproppia voidaan käyttää yhdessä muiden rikkaruohomyrkkyjen kuten MCPA:n, benatsoliinin ja dikamban kanssa. Usein diklorproppia myydään joko kalium- tai etyyliamiinisuolana tai iso-oktyyli- tai butyyliestereinä. == Lähteet == == Aiheesta muualla == *Kyoto Encyclopedia of Genes and Genomes (KEGG): Dichlorprop *Toxin and Toxin Target Database (T3DB): Dichlorprop *ChemBlink: Dichlorprop *ChemBlink: Dichlorprop-p *Toxipedia: Dichlorprop-p Luokka:Karboksyylihapot Luokka:Kasvintorjunta-aineet
Yaimé Pérez

Yaime Pérez Tellez (myös muodossa Yaimí, s. 29. toukokuuta 1991 Santiago de Cuba) on kuubalainen kiekonheittäjä. Pérez on 175 senttimetriä pitkä ja painaa 74 kilogrammaa.http://results.toronto2015.org/IRS/en/athletics/athlete- profile-n10174299-perez-yaime.htm Pérez jäi karsintaan vuoden 2012 kesäolympialaisissa Lontoossa. Vuoden 2013 MM-kilpailuissa Moskovassa hän oli finaalin 11:s ja vuoden 2015 MM-kilpailuissa Pekingissä neljäs, kun Sandra Perković ohitti hänet viimeisellä kierroksella. Saman vuoden Pan-Amerikan kisoista Torontosta Pérez saavutti hopeaa. Hän oli Rio de Janeiron olympialaisissa 2016 karsinnan paras, mutta jäi loppukilpailussa ilman tulosta. Lontoon MM-kilpailuissa 2017 hän sijoittui neljänneksi. Hän voitti kultaa Pan-Amerikan kisoissa 2019 tuloksella 66,58. Saman vuoden Dohan MM- kilpailuissa 2019 hän voitti kultaa tuloksella 69,17. Vuodelle 2021 siirretyissä Tokion olympialaisissa hän saavutti pronssia tuloksella 65,72. Eugenen MM-kilpailuissa 2022 hän sijoittui seitsemänneksi tuloksella 63,07 heitettyään karsinnassa tuloksen 65,32. Pérez loikkasi Yhdysvaltoihin Eugenen MM-kilpailuiden jälkeen heinäkuussa 2022. Huhtikuussa 2024 Ramonassa Oklahomassa Pérez heitti tuloksen 73,09 ja paransi ennätystään 3,7 metrillä. Tulos oli pisin heitto maailmassa sitten vuoden 1989 ja vei Perezin kaikkien aikojen maailmantilastossa yhdeksänneksi. Pérez voitti alle 20-vuotiaiden maailmanmestaruuden vuonna 2010. Hänellä on Keski-Amerikan ja Karibian kisojen kultaa vuodelta 2018 ja hopeamitali vuodelta 2014. Hän voitti maanosien cupin 2018 ja Ibero-Amerikan-mestaruuden 2022. Hänellä on myös kahdeksan Timanttiliigan osakilpailuvoittoa. == Henkilökohtaiset ennätykset == Laji Tulos Paikka Päivä Kiekonheitto 73,09 m Ramona, Oklahoma 13. huhtikuuta 2024 == Lähteet == Luokka:Kuubalaiset kiekonheittäjät Luokka:Kuubalaiset olympiamitalistit Luokka:Vuonna 1991 syntyneet Luokka:Elävät henkilöt